ΓΡΑΠΤΗ ΕΡΩΤΗΣΗ E-0392/98 υποβολή: Elisabeth Schroedter (V) προς την Επιτροπή (24 Φεβρουαρίου 1998)

Θέμα: Αξιολόγηση της μεταφοράς της διαρθρωτικής ενίσχυσης στο ομόσπονδο κράτος του Βραδεμβούργου ιδίως όσον αφορά τις περιβαλλοντικές επιπτώσεις

Στο πλαίσιο της ήδη την 6.11.1997 τεθείσας γραπτής ερωτήσεως αριθ. P-3614/97 ((ΕΕ C 158 της 25.5.1998, σελ. 163.)) προς την Επιτροπή, κατά πόσο της είναι γνωστό, ότι στο ομόσπονδο κράτος του Βραδεμβούργου εξετάζεται η αξιολόγηση των περιβαλλοντικών επιπτώσεων κατά τη χορήγηση των πόρων του ΕΤΠΑ από την Τράπεζα Επενδύσεων του ομόσπονδου κράτους, όπως αναφέρθηκε στο έγγραφο της ανεξάρτητης αξιολόγησης, η απάντηση της κυρίας Επιτρόπου Wulf-Mathies δεν συνέβαλε στη διευκρίνιση του προβλήματος.

Ετσι υφίσταται η ανάγκη να υποβληθούν οι ακόλουθες συμπληρωματικές ερωτήσεις:

1. Πιστεύει η Επιτροπή, ότι τα διαλαμβανόμενα στην έκθεση προσωρινής αξιολόγησης δεν είναι ορθά, όταν αναφέρουν, «όσον αφορά την προστασία του περιβάλλοντος εξετάζει η Τράπεζα Επενδύσεων του ομόσπονδου κράτους πριν τη χορήγηση των πόρων ΕΤΠΑ, εάν το σχέδιο συμβιβάζεται με υπάρχοντα χωροταξικά σχέδια ή προγράμματα και με τα ισχύοντα σχέδια δόμησης και εάν διασφαλίζεται σε βιοτεχνικές ζώνες η προστασία ή ο πλέον εκτεταμένος περιορισμός εκπομπών και μία σύμφωνα με τις ισχύουσες ρυθμίσεις επεξεργασία των αποβλήτων.» (έκθεση των ομοσπόνδων κρατών για τις παρεμβάσεις του ΕΤΠΑ, του ΕΚΤ και του ΕΓΤΠΕ - Π στο ομόσπονδο κράτος του Βραδεμβούργου 1994-1999 της 5ης Μαΐου 1997, σελ. 17), αλλά πράγματι σύμφωνα με τις δηλώσεις του Υπουργείου Οικονομίας του Βραδεμβούργου, υπάρχει μία γραπτή συναίνεση των περιβαλλοντικών υπηρεσιών πριν από κάθε χορήγηση χρημάτων για μικρής εκτάσεως σχέδια;

2. Ποιά σημασία έχουν για την Επιτροπή οι από τον Κανονισμό των Διαρθρωτικών Ταμείων απαιτούμενες προσωρινές εκθέσεις αξιολόγησης;

3. Ποιά ελεγκτικά μέσα χρησιμοποιεί η Επιτροπή, προκειμένου να εξετάσει, εάν εφαρμόζονται πράγματι οι απαιτήσεις του Κανονισμού των Διαρθρωτικών Ταμείων αριθ. 2081/93 ((ΕΕ L103 της 31.7.1993, σελ. 5)) στο άρθρο 8 (για τον στόχο 1) παράγραφος 4, τρίτη παύλα όσον αφορά την αξιολόγηση των επιπτώσεων στο περιβάλλον;

Απάντηση της κας Wulf-Mathies εξ ονόματος της Επιτροπής (27 Μαρτίου 1998)

1. Η δήλωση της σελίδας 17 της προσωρινής έκθεσης αξιολόγησης όσον αφορά το Βρανδεμβούργο και η έκθεση σχετικά με τις διαδικασίες χορήγησης που έχει υποβληθεί από τον Υπουργό Οικονομικών του Βρανδεμβούργου είναι και οι δύο ορθές. Οι δύο εκφραζόμενες απόψεις δεν είναι αντιφατικές. Η υποστήριξη του Ευρωπαϊκού Ταμείου Περιφερειακής Ανάπτυξης (ΕΤΠΑ) σε μεμονωμένα προγράμματα συζητήθηκε στην περιφερειακή επιτροπή στηρίξεως (Landesfφrderausschuss) στην οποία είχε αντιπροσωπευθεί στο Υπουργείο Περιβάλλοντος. Ως οργανισμός που εκδίδει άδειες, η Τράπεζα Επενδύσεων του ομόσπονδου κράτους επαγρυπνεί για την τήρηση των ορίων που καθορίζονται από την Επιτροπή. Όταν επιβάλλονται όροι σχετικά με το περιβάλλον, γίνεται προσπάθεια συμμετοχής των αρμοδίων αρχών στο εν λόγω τομέα. Ο ρόλος της Τράπεζας Επενδύσεων του ομόσπονδου κράτους περιορίζεται, κατά συνέπεια, στον επίσημο έλεγχο της τήρησης των καθορισμένων διαδικασιών και όρων. 'Οπως αναφέρεται στην έκθεση αξιολόγησης, η Τράπεζα Επενδύσεων του ομόσπονδου κράτους ελέγχει εάν τα σχέδια συμβιβάζονται με τα ισχύοντα χωροταξικά προγράμματα και τα σχέδια δόμησης.

2. Στον «κοινό οδηγό παρακολούθησης και προσωρινής αξιολόγησης, η Επιτροπή καθόρισε τους στόχους και τις απαιτήσεις των προσωρινών εκθέσεων αξιολόγησης, υπογραμμίζοντας κατά τον τρόπο αυτό την σημασία που αποδίδει στην εν λόγω διαδικασία. Κατά την άποψη της Επιτροπής, οι προσωρινές αξιολογήσεις διευκολύνουν τη λήψη αποφάσεων καθώς και την αποτελεσματική διαχείριση των προγραμμάτων και της επιτρέπουν τον καθορισμό και τη συγχρηματοδότηση των επόμενων προγραμμάτων.

3. Κατά τη φάση προγραμματισμού, οι περιφερειακοί εταίροι πρέπει να εγγυώνται εγγράφως ότι τα μέτρα που συγχρηματοδοτούνται από το ΕΤΠΑ συμβιβάζονται με την κοινοτική νομοθεσία στο τομέα του περιβάλλοντος. Οι αρχές επικουρικότητας και συνεργασίας επιβάλλουν ότι οι περιφερειακοί εταίροι πρέπει να είναι υπεύθυνοι για την εκτέλεση των προγραμμάτων και πρέπει να αναλαμβάνουν τον έλεγχο της τήρησης της νομοθεσίας στον τομέα του περιβάλλοντος. Εξάλλου, ετήσιες εκθέσεις πρέπει να αναφέρουν τα μέτρα που ελήφθησαν για την προστασία του περιβάλλοντος. Η τελευταία έκθεση όσον αφορά το Βρανδεμβούργο αποδεικνύει ότι για κάθε σχέδιο απαιτείται η γνώμη της υπηρεσίας προστασίας του περιβάλλοντος της τοπικής διοίκησης. Πρέπει επίσης να εξασφαλίζεται και να ελέγχεται η τήρηση των καθοριζομένων απαιτήσεων με επιτόπιους ελέγχους που πραγματοποιούνται από την Επιτροπή.